…………….. (sz.) napirend

**E L Ő T E R J E S Z T É S**

**A Képviselő-testület 2023. október 26-i rendes ülésére**

**Tárgy:** Egyes önkormányzati rendeletek hatályon kívül helyezése

**Készítette**: …………………………….

Molnárné dr. Szabados Judit

jogi osztályvezető

**Egyeztetve:** ……………………………

dr. Varga Előd Bendegúz

alpolgármester

**Látta:**  **………………………………..**

 dr. Szalai Tibor

jegyző

 ………………………………..

 dr. Silye Tamás

jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

A jogrendszer részét képező önkormányzati rendeleteket a jogalkotásról szóló 2010. évi CXXX. törvény (továbbiakban: Jat.) 21-22. §- szakaszaiban foglalt előírások szerint szükséges folyamatosan felülvizsgálni, figyelemmel követni. A minőségi jogalkotás követelményeinek megfelelően a jogszabályokat a szabályozás korszerűsítése érdekében indokolt az önkormányzati jogrendszer folyamatos és időszakonkénti szisztematikus felülvizsgálatával, valamint a jogalkotó deregulációs kötelezettségével megteremteni, a jogbiztonság, a normavilágosság és a jogrendszer átláthatóságának a biztosítása érdekében.

Budapest Főváros II. Kerületi Önkormányzat Képviselő-testülete által alkotott összes hatályban lévő önkormányzati rendelet felülvizsgálatára legutóbb 2022. év júniusában került sor. 2022. évi felülvizsgálat eredményeként 1 rendelet módosításáról és 3 rendelet hatályon kívül helyezéséről rendelkezett a Képviselő-testület.

Az előző felülvizsgálat óta eltelt időre tekintettel Budapest II. kerületi Polgármesteri Hivatal áttekintette a jelenleg hatályos önkormányzati rendeleteket. Ennek során megállapításra került, hogy jelenleg 3 olyan korábbi rendelet hatályos, amely tartalmilag kiüresedett, valamint a kiadásuk óta eltelt idő és az ez alatt bekövetkezett változások a bennük foglalt rendelkezések hatályban tartását szükségtelenné tette. Külön nevesítve, az 1956-os forradalom és szabadságharc 50. évfordulójának méltó megünnepléséről szóló 11/2006. (V. 26.) önkormányzati rendelet, az Önkormányzat gazdasági programjáról szóló 16/2011. (IV. 29.) önkormányzati rendelet, illetve a koronavírus-világjárvány második hulláma által okozott helyi gazdasági és társadalmi hatások enyhítése érdekében a Budapest Főváros II. Kerületi Önkormányzat tulajdonában álló nem lakás céljára szolgáló helyiségek bérlői részére nyújtható kedvezmények megállapításáról szóló 46/2020.(XI.30.) önkormányzati rendelet. E tárgykörben fent említett egyes önkormányzati rendeletek hatályon kívül helyezése egy önkormányzati rendeletben történne.

A rendeletek hatályon kívül helyezése az adott témafelelős igazgatóságokkal egyeztetésre került, az előterjesztésben foglalt indokokra tekintettel a hatályon kívül helyező javaslattal egyetértettek.

Mindezekre alapján kérem a Tisztelt Képviselő-testületet az előterjesztésben foglaltak megtárgyalására, az alábbi – a hatályon kívül helyezendő rendeleteket érintő – önkormányzati rendelet megalkotására.

*A rendelet elfogadásához minősített többségű szavazati arány szükséges.*

**Budapest, 2023. október 17.**

**Örsi Gergely**

**polgármester**

**Budapest Főváros II. Kerületi Önkormányzat Képviselő-testületének /2023. ( . .) önkormányzati rendelete**

**egyes önkormányzati rendeletek hatályon kívül helyezéséről**

Budapest Főváros II. Kerületi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

Hatályát veszti az 1956-os forradalom és szabadságharc 50. évfordulójának méltó megünnepléséről szóló 11/2006. (V. 26.) önkormányzati rendelet.

**2. §**

Hatályát veszti az Önkormányzat gazdasági programjáról szóló 16/2011. (IV. 29.) önkormányzati rendelet.

**3. §**

Hatályát veszti a koronavírus-világjárvány második hulláma által okozott helyi gazdasági és társadalmi hatások enyhítése érdekében a Budapest Főváros II. Kerületi Önkormányzat tulajdonában álló nem lakás céljára szolgáló helyiségek bérlői részére nyújtható kedvezmények megállapításáról szóló 46/2020.(XI.30.) önkormányzati rendelet.

**4. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

|  |  |
| --- | --- |
| **Örsi Gergely****polgármester** | **dr. Szalai Tibor****jegyző** |

Általános indokolás

A jogalkotásról szóló 2010. évi CXXX. törvény 22. §-ában foglalt deregulációs kötelezettséggel összefüggő felülvizsgálat során megállapításra került, hogy négy rendelet hatályon kívül helyezése szükséges, mivel azok tartalmilag kiüresedtek, illetve a bennük foglalt rendelkezések elavultak és szükségtelenné váltak.

Részletes indokolás

**Az 1–3. §-hoz**

A rendeletek hatályon kívül helyezését tartalmazza.

**A 4. §-hoz**

Hatályba léptető és hatályon kívül helyező rendelkezést tartalmaz.